Жаночае імя Сафія ў перакладзе з грэчаскай мовы азначае “мудрая”. У хрысціянстве святая Сафія з’яўляецца маці трох сясцёр-пакутніц — Веры, Надзеі, Любові. Верагодна, гэты факт ўзялі на заўвагу валацёры амерыканскай гуманітарнай службы Царквы Ісуса Хрыста Святых апошніх дзён, калі давалі назву свайму дабрачыннаму грамадскаму аб’яднанню. Сёння супольнасць мае міжнародны статус, аказваючы дапамогу людзям па ўсім свеце.